LV
L 222/458
Eiropas Savienības Oficiālais Vēstnesis
8.9.2023.
Piezīme.
Ja ATO GoA1/2 funkcionalitāte tiek ieviesta B klases lauka iekārtās, borta ATO ieviešana ir balstīta uz līgumiem starp IP un DPU, tādēļ nav obligātu ATO GoA1/2 ieviešanas prasību, līdz lauka iekārtu ATO un B klases lauka iekārtu līnijām tiek veikta pāreja uz pilnībā savietojamu ETCS, arī saskaņā ar lauka iekārtu ATO specifikācijām šīs SITS A papildinājumā.
7.2.9.3.
RMR
GSM-R un/vai FRMCS ievieš saskaņā ar 7.3.2. punktā norādītajām īstenošanas prasībām.
7.2.10.
Specifikāciju uzturēšana (kļūdu labojumi)
7.2.10.1.
P i e n ā k u m i i z m a i ņ u ko n t r o l e s p ā r v a l d ī b a s p r o c e s a l a i k ā
ERTMS specifikāciju izmaiņu kontroles pārvaldības procesa laikā un pirms šīs SITS nākamā oficiālā laidiena stāšanās spēkā kļūdas tiek klasificētas kā tādas, kas traucē normālu darbību vai netraucē normālu darbību.
Attiecībā uz kļūdām, kas traucē normālu darbību, borta iekārtu ražotāji, ekspluatanti, piemēram, sniedzot informāciju par kļūdas rašanos normālas ekspluatācijas laikā, un infrastruktūras pārvaldītāji, kas saņem nepieciešamo informāciju no lauka iekārtu ražotājiem, apraksta savus ražojumus un sistēmu īstenošanas iespējas saistībā ar situācijām, kas noteiktas, aizpildot ERA anketas (kur norāda kļūdu risinājumus un mazināšanas pasākumus).
Atbildes uz šīm ERA anketām sniedz 3 mēnešos pēc anketu publicēšanas, un jo īpaši infrastruktūras pārvaldītājam ERA anketā jāizvērtē, vai: 1) kļūdas ietekme ir pieņemama, ciktāl tā skar drošību un tīkla ekspluatāciju; 2) kļūdas ietekme ir pieņemama saistībā ar savstarpējo izmantojamību, kas nozīmē vienu no šādām iespējām: a) lauka iekārtu kļūdu labojuma neveikšana ļautu ikvienam ERTMS riteklim, kas atbilst jaunākajam SITS laidienam, nodrošināt normālu darbību tīklā; vai b) borta iekārtu kļūdu labojuma neveikšana ļautu attiecīgajam ERTMS riteklim nodrošināt normālu darbību SITS atbilstīgā tīklā.
Aģentūra publicē ERA anketu rezultātus pārredzamā veidā.
7.2.10.2.
Borta un lauka iekārtu ražotāja pienākumi
Pēc kļūdu labojumu publicēšanas oficiālajā laidienā ražotāji attiecīgi atjaunina savus savstarpējas izmantojamības komponentus un ir atbildīgi par savstarpējas izmantojamības komponentu uzturēšanu (arī saistīto EK sertifikātu uzturēšanu) saskaņā ar 4.2.20.1. punktā izklāstītajām prasībām un pārejas prasībām, kas izklāstītas B papildinājumā (B3. tabula).
Šos atjauninātos savstarpējas izmantojamības komponentus (arī saistītos EK sertifikātus) dara pieejamus integrācijai attiecīgajās apakšsistēmās saskaņā ar B papildinājumu (B3. tabula).
Piezīme.
Savstarpējas izmantojamības komponentiem, par kuriem iepriekš sniegtā informācija, kā aprakstīts 7.2.10.1. punktā, liecina, ka tie neietekmē drošību, ekspluatāciju un savstarpēju izmantojamību, atjaunināšana nav nepieciešama.